ЗыгъэпсэхуакIуэ къакIуэхэм я бжыгъэм хохъуэ
Федеральнэ хъыбарегъащIэ IэнатIэхэм къызэратамкIэ, 2018 гъэм и мазибгъум и кIуэцIкIэ Къэбэрдей-Балъкъэрым зыщызыгъэпсэхуну къэкIуахэм я бжыгъэр проценти 8,5-кIэ нэхъыбэщ, нэгъабэ и апхуэдэ зэманым зэрыщытам елъытауэ. Къэдгъэлъагъуэмэ, зи гугъу тщIы пIалъэм къриубыдэу, республикэм и курортхэм щыIащ цIыху мин 420-м щIигъу.
Туристхэр нэхъыбэу дэзыхьэх щIыпIэхэр Шэджэм, Шэрэдж, Iуащхьэмахуэ щIыналъэхэм итщ. Ахэращ нэхъ зыщаужьар турист-рекреацэ комплексыщIэхэмрэ бгы-лыжэ къежэхыпIэхэмрэ.
Къэбэрдей-Балъкъэрым мы зэманым курортхэмрэ туризмэмкIэ и IэнатIэм епха IуэхущIапIэхэм я бжыгъэр 215-м нэблэгъащ.
КЪУМАХУЭ Аслъэн.
